Στις 8 Ιουλίου 2022, ο Σίνζο Άμπε, πρώην πρωθυπουργός της Ιαπωνίας και εν ενεργεία μέλος της Βουλής των Αντιπροσώπων, δολοφονήθηκε την ώρα που μιλούσε σε πολιτική εκδήλωση έξω από τον σταθμό Γιαμάτο-Σαϊντάι-τζι στην πόλη Νάρα της Ιαπωνίας. Περίπου στις 11:30 π.μ. (Ώρα Ιαπωνίας), ενώ προλόγιζε προεκλογική ομιλία ενός υποψηφίου του Φιλελεύθερου Δημοκρατικού Κόμματος, ο Άμπε πυροβολήθηκε από πίσω σε κοντινή απόσταση με ηλεκτρικό πυροβόλο όπλο. Αμέσως εταφέρθηκε με ιατρικό ελικόπτερο στο Ιατρικό Πανεπιστημιακό Νοσοκομείο της Νάρα, όπου διαπιστώθηκε ο θάνατός του στις 17:03 μ.μ. πεντέμισι ώρες μετά τους πυροβολισμούς.

Αποτελεί τον πρώτο πρώην πρωθυπουργό της Ιαπωνίας που δολοφονείται μετά τον Β' Παγκόσμιο Πόλεμο.

Δολοφονία
---------

Περίπου στις 11:30 π.μ. (Ώρα Ιαπωνίας) στις 8 Ιουλίου 2022, ο Άμπε κατέρρευσε αφού πυροβολήθηκε δύο φορές στην πλάτη και στον λαιμό ενώ εκφωνούσε μια προεκλογική ομιλία κοντά στο σιδηροδρομικό σταθμό Γιαμάτο-Σαϊντάι-τζι στην πόλη Νάρα. Μεταφέρθηκε σε τοπικό νοσοκομείο, το οποίο συνδέεται με το Ιατρικό Πανεπιστήμιο της Nάρα, μέσω ελικοπτέρου. Έξι ώρες αργότερα, το Ιατρικό Πανεπιστημιακό Νοσοκομείο της Νάρα ανακοίνωσε ότι ο Άμπε υπέκυψε στα τραύματά του στις 17:03 μ.μ.

Ο ίδιος ήλπιζε σε νίκη του κόμματος του στις εκλογές της 10ης Ιουλίου, που θα πραγμάτωνε το όραμά του για την δημιουργία ενός μόνιμου στρατού για την Ιαπωνία. Τα κόμματα της αντιπολίτευσης διέκοψαν τις προεκλογικές τους εκστρατείες μετά τη δολοφονία του.

Η δολοφονία του Άμπε προκάλεσε μεγάλη έκπληξη στην Ιαπωνία και σε όλο το κόσμο, καθώς οι επιθέσεις με όπλα είναι σπανιότατες, λόγω της αυστηρότητας της σχετικής νομοθεσίας. Ακόμη και το οργανωμένο έγκλημα χρησιμοποιεί κυρίως αυτοκίνητα ή μαχαίρια για τις δολοφονικές επιθέσεις.

### Αντίκτυπο

Η δολοφονία του Άμπε πάντως έχει προκαλέσει ανησυχία στο Πεκίνο, καθώς είναι υπαρκτές οι ανησυχίες για την άνοδο της προσπάθειας επαναστρατιωτικοποίησης της Ιαπωνίας σαν αποτέλεσμα των πολιτικών σχεδιασμών που μπορεί να φέρουν τα επακόλουθα της δολοφονίας του Άμπε.

Δράστης
-------

Ο Τετσούια Γιαμαγκάμι (Ιαπωνικά:山上徹也), ένας 41χρονος άνδρας από την πόλη Νάρα και μέλος της Ναυτικής Δύναμης Αυτοάμυνας της Ιαπωνίας από το 2002 έως το 2005, συνελήφθη από την Αστυνομία της Νομαρχιακής Αυτοδιοίκησης της Νάρα ως ύποπτος για απόπειρα ανθρωποκτονίας και μεταφέρθηκε στο Αστυνομικό Τμήμα Νάρα Γουέστ. 

Εμφανίζοντας ήρεμη συμπεριφορά, δεν έκανε καμία προσπάθεια διαφυγής. Ο Γιαμαγκάμι δεν είχε προηγούμενο ποινικό μητρώο.

Παραπομπές
----------

1. ↑  «Man taken into custody after former Japanese PM Abe Shinzo collapses». *NHK World*. 8 July 2022. Αρχειοθετήθηκε από το πρωτότυπο στις 8 July 2022.. Ανακτήθηκε στις 8 July 2022.
2. ↑  «Former Japanese PM Abe Shinzo showing no vital signs after apparently being shot». *NHK World* (στα Αγγλικά). Αρχειοθετήθηκε από το πρωτότυπο στις 8 Ιουλίου 2022. Ανακτήθηκε στις 8 Ιουλίου 2022.
3. ↑  «Former Japanese PM Shinzo Abe shot dead». CNN. 8 July 2022. Αρχειοθετήθηκε από το πρωτότυπο στις 8 July 2022.. Ανακτήθηκε στις 8 July 2022.
4. ↑  Kim, Chang-Ran (July 8, 2022). «Shinzo Abe shot while making election speech in Japan». *Reuters*. Αρχειοθετήθηκε από το πρωτότυπο στις 8 July 2022.. Ανακτήθηκε στις 8 July 2022.
5. ↑  «安倍氏は午後5時3分に死亡確認». Kyodo News. 8 July 2022. Αρχειοθετήθηκε από το πρωτότυπο στις 8 July 2022.. Ανακτήθηκε στις 8 July 2022.
6. ↑  «Reactions to Shinzo Abe shooting». *Reuters*. 8 Ιουλίου 2022. Αρχειοθετήθηκε από το πρωτότυπο στις 8 Ιουλίου 2022. Ανακτήθηκε στις 8 Ιουλίου 2022.
7. ↑  Newsroom (8 Ιουλίου 2022). «Σίνζο Άμπε: Μάχη για τη ζωή του δίνει ο πρώην Ιάπωνας πρωθυπουργός». *CNN.gr*. Ανακτήθηκε στις 8 Ιουλίου 2022.
8. ↑  «Shinzo Abe: Japan's ex-leader Abe assassinated while giving speech». *BBC News* (στα Αγγλικά). Ανακτήθηκε στις 8 Ιουλίου 2022.
9. ↑  «Former Japanese Prime Minister Abe Has Died, NHK Says» (στα αγγλικά). *Bloomberg.com*.. Ανακτήθηκε στις 2022-07-08.
10. ↑  «Former Japanese PM Abe Shinzo confirmed dead | NHK WORLD-JAPAN News». *NHK WORLD* (στα Αγγλικά). Ανακτήθηκε στις 8 Ιουλίου 2022.
11. ↑  «Σίνζο Αμπε, ο οραματιστής Ιάπωνας ηγέτης με το ανεκπλήρωτο όραμα». *HuffPost Greece*. 8 Ιουλίου 2022. Ανακτήθηκε στις 8 Ιουλίου 2022.
12. ↑  «Ιαπωνία: Ποιος ήταν ο πρώην πρωθυπουργός Σίνζο Άμπε που δολοφονήθηκε εν ψυχρώ». Ανακτήθηκε στις 8 Ιουλίου 2022.
13. ↑  *FNNプライムオンライン*. Αρχειοθετήθηκε από το πρωτότυπο στις 8 July 2022.. Ανακτήθηκε στις 8 July 2022.

|  |  |
| --- | --- |
| 

|  |
| --- |
| * Πύλη:Ιαπωνία
 |

 |